Държавен вестник, бр. 93, 2018 г., стр. 43

БРОЙ  93	
Д Ъ Р Ж А В Е Н  В Е С Т Н И К 	
СТР.  43  
Закона за водите и документ, удостоверяващ 
правното основание за ползване на водния 
обект, когато разрешителното за ползване е 
на трето лице.
(7) При подаване на заявление за дей-
ностите по чл. 5 кандидатите са задължени 
да предоставят цифрови географски данни 
за площите, върху които имат намерение да 
извършат дейностите и за които ще заявяват 
предоставяне на финансова помощ от ДФЗ. 
Изпълнителната агенция по лозата и виното 
проверява данните за заявената площ чрез 
извършване на административни проверки 
и проверки на място.
Чл. 10. (1) В срок до 10 работни дни от 
подаване на заявлението по чл. 9, ал. 1 ТЗ 
на ИАЛВ извършва проверка за наличие и 
съответствие на предоставените документи и 
сравнява данните за посочените в заявлението 
имоти с данните за лозарското стопанство, 
вписани в лозарския регистър. 
(2) При установяване на непълноти и/или 
нередовности в заявлението и приложените 
към него документи ТЗ на ИАЛВ писмено 
уведомява кандидата, който в срок до 10 ра-
ботни дни от получаване на уведомлението 
представя изисканите документи или писмени 
обяснения.
(3) Когато кандидатът не отстрани непъл-
нотите и/или нередовностите в срока по ал. 2, 
заявлението се отхвърля.
(4) В срок до 7 работни дни от извършване 
на проверката по ал. 1 или след отстранява-
не на непълнотите и/или нередовностите по 
ал. 2 ТЗ на ИАЛВ извършва теренна провер-
ка на заявените имоти за установяване на 
действителното агротехническо състояние 
и цифровите географски данни на заявената 
площ. Резултатите от проверката се отразяват 
в контролен лист в два екземпляра, подписан 
от длъжностните лица, извършили проверка-
та, и от кандидата или негов упълномощен 
представител. 
(5) В срок до 3 работни дни след извършване 
на проверката по ал. 4 ТЗ на ИАЛВ изготвя 
становище за одобрение или отхвърляне на 
заявлението.
Чл. 11. (1) В срок до 7 работни дни от 
изготвянето на становището по чл. 10, ал. 5 
изпълнителният директор на ИАЛВ въз основа 
на констатациите от извършените проверки 
със заповед:
1. одобрява заявлението по чл. 9, ал. 1, ут-
върждава ППК по чл. 9, ал. 2, т. 1 и издава на 
кандидата удостоверение за участие по мярка 
„Преструктуриране и конверсия на лозя“;
2. мотивирано отхвърля заявлението; запо-
ведта се съобщава и подлежи на обжалване 
по реда на Административнопроцесуалния 
кодекс (АПК). 
(2) Когато заявлението по чл. 9, ал. 1 е 
одобрено, на кандидата се изпращат заповедта 
по ал. 1, т. 1, утвърденият ППК и удостовере-
нието за участие по мярка „Преструктуриране 
и конверсия на лозя“.
(3) Срокът на валидност на удостоверени-
ето за участие по мярка „Преструктуриране 
и конверсия на лозя“ е 6 месеца от датата на 
издаването му.
(4) Срокът по ал. 3 може да бъде удъл-
жен еднократно с още 6 месеца от датата на 
неговото изтичане въз основа на искане от 
кандидата. Искането се подава в съответното 
ТЗ на ИАЛВ по местонахождение на имотите 
не по-късно от един месец преди изтичане 
на срока на валидност на удостоверението и 
към него се прилагат документите и данни-
те по чл. 9, ал. 2, т. 2, 3 и 4 и ал. 7. Когато 
подадените при издаване на удостоверението 
документи за правно основание за ползване 
са актуални към датата на заявлението, те не 
се подават отново.
(5) В срок до 7 работни дни от получаване 
на заявлението по ал. 4 ТЗ на ИАЛВ извършва 
теренна проверка и ако не установи несъот-
ветствие с първоначалната теренна проверка 
по чл. 10, ал. 4, в срок до три работни дни 
изготвя становище за неговото одобрение. В 
срок до 7 работни дни от изготвянето на ста-
новището изпълнителният директор на ИАЛВ 
въз основа на констатациите от извършената 
проверка одобрява искането с мотивирана 
заповед, която се изпраща на кандидата. 
(6) Когато при проверката по ал. 5 се уста-
нови несъответствие с първоначалната теренна 
проверка по чл. 10, ал. 4, изпълнителният 
директор на ИАЛВ отказва удължаването 
на срока на валидност на удостоверението 
с мотивирана заповед, която се съобщава и 
подлежи на обжалване по реда на АПК.
(7) При поискване от ДФЗ ИАЛВ в срок 
три работни дни предоставя служебно по 
електронен път установените при проверката 
по чл. 10, ал. 4 и чл. 11, ал. 5 цифрови гео-
графски данни на одобрената от ИАЛВ площ.
Раздел V
Условия и ред за подаване на заявление за 
предоставяне на финансова помощ
Чл. 12. (1) За предоставяне на финансо-
ва помощ кандидатът подава заявление по 
образец, утвърден по реда на чл. 3, ал. 2, в 
Централното управление на Държавен фонд 
„Земеделие“ (ЦУ на ДФЗ). Когато кандидатът 
възнамерява да заяви авансово плащане, той 
следва да посочи в заявлението за предоста-
вяне на финансова помощ точния размер на 
сумата за авансовото плащане.
(2) Към заявлението по ал. 1 кандидатът 
прилага в оригинал следните документи:
1. инвестиционен проект по образец;